OzLabs/hebrew-wiki-articles huggingface dataset:
צמיד אליפות העולם בפוקר

צמיד [[אליפות העולם בפוקר מ-2007]]
צמיד אליפות העולם בפוקר הוא צמיד אשר מוענק לשחקן הפוקר, אשר ניצח בטורניר בסדרת אליפות העולם בפוקר בנוסף לפרס כספי. נכון ליולי 2024, 1,811 שחקנים זכו ב-2,465 צמידים. ב-28 במאי 2024 עד 21 ביולי 2024 התקיים הסבב ה-55, ובמסגרתו שוחקו 99 טורנירים בלאס וגאס שבארצות הברית, 30 טורנירים ב-WSOP.com אשר ניתן לשחק בהם מנבדה, ניו ג'רזי ומישיגן, ו-7 טורנירים ב-WSOP.com אשר ניתן לשחק בהם מפנסילבניה. ב-6 בדצמבר 2024 עד 19 בדצמבר 2024 ייתקיימו טורנירים נוספים באיי בהאמה. טורנירים נוספים אשר יתקיימו באתר GGPoker וברוזבדוב שבצ'כיה, יפורסמו בהמשך.

== היסטוריה ==
החל מ-1976 מוענק למנצחים באחד מטורנירי סדרת אליפות העולם בפוקר צמיד המציין את הזכייה. זוכי הטורנירים הראשונים, מ-1970 עד 1975, קיבלו צמידים אף הם לאחר שהמסורת החלה. ב-1977 ג'קי מקדניאלס הייתה האישה הראשונה שזכתה בצמיד, בטורניר לנשים בלבד. ב-1980 ו-1981 הוענקו צמידים לשחקן המצטיין בסבב, אך צמידים אלו אינם נכללים בספירת הצמידים אשר יש לכל שחקן. ב-1996 ברברה אנרייט הייתה האישה הראשונה שזכתה בצמיד באירוע פתוח שאיננו לנשים או מוזמנים בלבד.

בתחילה כל הצמידים חולקו בלאס וגאס שבארצות הברית, אך ב-2007 תומאס ביהל היה לשחקן הראשון אשר זכה בצמיד מחוץ לארצות הברית, כאשר ניצח בטורניר במסגרת סבב אליפות העולם בפוקר באירופה. ב-2013 ו-2014 חולקו צמידים באוסטרליה כחלק מסבב אליפות העולם בפוקר באסיה והאוקיינוס השקט. ב-2020, בעקבות מגפת הקורונה, חולקו לראשונה צמידים בטורנירי אינטרנט.

== שחקנים ==
[[פיל הלמות אשר זכה ב-17 צמידים]]
מספר השחקנים אשר זכו ב-5 צמידים או יותר, נכון ל-20 ביולי 2024.
{| class="wikitable"
! כמות צמידים
! מספר שחקנים
|-
| align="center" | 17 || align="center" | 1
|-
| align="center" | 11 || align="center" | 1
|-
| align="center" | 10 || align="center" | 3
|-
| align="center" | 9 || align="center" | 1
|-
| align="center" | 7 || align="center" | 5
|-
| align="center" | 6 || align="center" | 12
|-
| align="center" | 5 || align="center" | 18
|}

=== מובילי הזכיות בצמידים ===
השחקנים אשר זכו ב-7 צמידים או יותר, נכון ל-20 ביולי 2024.
{| class="wikitable"
! סה"כ צמידים
! שחקן
! צמידי האירוע המרכזי
|-
| align="center" |17
| פיל הלמות
| align="center" |1
|-
| align="center" |11
| פיל אייבי
| align="center" |0
|-
| align="center" |10
| דויל ברונסון
| align="center" |2
|-
| align="center" |10
| ג'וני צ'אן
| align="center" |2
|-
| align="center" |10
| אריק סיידל
| align="center" |0
|-
| align="center" |9
| ג'וני מוס
| align="center" |3
|-
| align="center" |7
| בילי בקסטר
| align="center" |0
|-
| align="center" |7
| מן ניין
| align="center" |0
|-
| align="center" |7
| ג'ון הניגן
| align="center" |0
|-
| align="center" |7
| סקוט סיבר
| align="center" |0
|-
| align="center" |7
| דניאל נגראנו
| align="center" |0
|}

==קישורים חיצוניים==

== הערות שוליים ==

קטגוריה:פוקר
קטגוריה:פרסי ספורט
קטגוריה:צמידים
Sorry (I Didn't Know)

"Sorry (I Didn't Know)" הוא סינגל של הצמד הבריטי, מונסטה בוי , בשיתוף פעולה עם הזמר דנזי. השיר יצא באופן רשמית ב-25 בספטמבר 2000. השיר הגיע למקום ה-25 במצעד הסינגלים הבריטי,<ref></ref> ולמקום הראשון במצעד הדאנס הבריטי.<ref></ref>

השיר היה ברשימת "המנוני הגראז' הטובים ביותר בכל הזמנים" של ה-Capital Xtra .<ref></ref>

== מיקומי שיא ==

== גרסת ג'ואל קורי ==

גרסת כיסוי לשיר של התקליטן והמפיק האנגלי ג'ואל קורי, בשיתוף פעולה עם הזזמרת היילי מיי (ללא קרדיט), יצא ב-5 באפריל 2019, בשם Sorry.<ref name="OCC"></ref> השיר שבר את שיא מספר החיפושים ליום בשזאם, עם 41,000 חיפושים ב-24 ביולי. השיר הוצג בסדרת הריאליטי הבריטית, Love Island.

=== רקע ===
קורי הצהיר כי הוא מושפע ממוזיקת גראז' בריטית, וכי הוא ממלא "תפקיד עצום בהתפתחותו כתקליטן וכמפיק".<ref></ref>

=== מיקומי שיא ===

=== נתוני מכירות ===
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!הממלכה המאוחדת (BPI)
|פלטינה
|600,000
|}

== גרסאות אחרות ==
ב-2018, התזמורת House & Garage Orchestra, בשיתוף פעולה עם הזמר דנזי, הוציאו גרסת כיסוי תזמורתית של השיר. גרסת הכיסוי הופיעה מאוחר יותר באלבומם של התזמורת, Garage Classics.

== קישורים חיצוניים ==

== הערות שוליים ==

קטגוריה:שירי ג'ואל קורי
קטגוריה:סינגלים מ-2019
קטגוריה:סינגלים בהוצאת אקס-אל רקורדינגס
קטגוריה:סינגלים מ-2000
קטגוריה:שירי 1999
קטגוריה:שירים באנגלית
קטגוריה:סינגלים שהגיעו למקום הראשון בבריטניה
קטגוריה:סינגלים בהוצאת אסיילום רקורדס
Lonely (שיר של ג'ואל קורי)

"Lonely" הוא סינגל של התקליטן והמפיק האנגלי ג'ואל קורי בהשתתפות הזמרת הארלי (ללא קרדיט). הסינגל יצא ב-24 בינואר 2020.<ref name="iTunes"></ref><ref></ref> נכון ליוני 2021, לשיר למעלה מ-154 מיליון השמעות בספוטיפיי.

== וידאו קליפ ==
הווידאו קליפ של הסינגל, שבויים על ידי אליוט סימפסון, יצא ב-24 בינואר 2020. נכון ליוני 2021, לווידאו קליפ למעלה מ-25 מיליון צפיות ביוטיוב.<ref></ref><ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!פולין (ZPAV)
|זהב
|10,000
|-
!בריטניה (BPI)
|פלטינה
|600,000
|-
!קנדה (Music Canada)<ref></ref>
|זהב
|40,000
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי ג'ואל קורי
קטגוריה:שירים באנגלית
קטגוריה:שירים על בדידות
קטגוריה:שירי מוזיקת האוס
קטגוריה:שירי זהב בקנדה
קטגוריה:סינגלים בהוצאת אסיילום רקורדס
יעל למפרט

יעל למפרט (באנגלית: Yael Lempert; נולדה ב-1974 או ב-1973) היא דיפלומטית אמריקאית, המכהנת כשגרירת של ארצות הברית בירדן. קודם לכן שירתה כסגנית עוזרת מזכיר המדינה של ארצות הברית לענייני המזרח הקרוב. למפרט, חברה בכירה בשירות החוץ של ארצות הברית בדרג צירה-קונסולית, בעבר כיהנה דה פקטו כסגנית עוזר מזכיר המדינה של ארצות הברית לענייני מצרים וצפון אפריקה, כסגנית ראש הנציגות הדיפלומטית וכממונה על היחסים של ארצות הברית בממלכה המאוחדת וכעוזרת מזכיר המדינה של ארצות הברית לענייני המזרח הקרוב דה פקטו.

== ביוגרפיה ==
למפרט היא בוגרת בית הספר וולש לשירות חוץ באוניברסיטת ג'ורג'טאון. היא בתם של רופא העיניים פיליפ למפרט ולסלי למפרט, היושב במועצת המנהלים של איחוד החירויות האזרחיות בניו יורק. בשנת 2008 נישאה למפרט לדיפלומט האיטלקי אנדראה קטאלנו די מלילי בשגרירות איטליה בקהיר.

בשנים 2014–2017 הייתה למפרט מנהלת בכירה במועצה לביטחון לאומי של ארצות הברית לענייני ישראל, הלבנט ומצרים. ב-1 ביוני 2017 החלה את תפקידה כסגנית בפועל של עוזר מזכיר המזכירה במצרים ובצפון אפריקה. בשנת 2020 הייתה למפרט סגנית ראש הנציגות הדיפלומטית של ארצות הברית בלונדון.

כחברה במועצה לביטחון לאומי בשנתיים האחרונות לנשיאותו של ברק אובמה, עסקה למפרט במשא ומתן בין ממשל אובמה לממשלת ישראל השלושים וארבע בראשותו של בנימין נתניהו בנוגע לחבילת הסיוע הצבאי, נוסף על עבודתה בסוגיית הסכסוך הישראלי-פלסטיני. עסקת סיוע החוץ בת 38 מיליארד הדולרים, שנבנתה במשך עשור, הייתה הגדולה ביותר שארצות הברית חתמה אי פעם עם מדינה כלשהי.

בשנים 2015–2017 הייתה עוזרת מיוחדת עבור נשיא ארצות הברית.

במקור, בתום נשיאות אובמה, תכננה למפרט לשוב למקום עבודתה הישן במחלקת המדינה של ארצות הברית לאחר 20 שנה בשירות החוץ מעבר לים, אך לאחר ההשבעה של דונלד טראמפ לנשיאות ארצות הברית בינואר 2017, התבקשה למפרט להישאר בתפקידה הדיפלומטי ולדחות את שיבתה אל וושינגטון הבירה. פקידי ממשל טראמפ סברו שניסיונה של למפרט יסייע לארצות הברית בכל הנוגע ליחסי ישראל-הפלסטינים. מיד עם ההשבעה של ג'ו ביידן לנשיאות ארצות הברית בראשית 2021, תמה כהונתו של וודי ג'ונסון כשגריר ארצות הברית בבריטניה, ולמפרט הפכה לדיפלומטית הבכירה מטעם ארצות הברית בשגרירות האמריקאית. באוגוסט באותה שנה היא הוחלפה על ידי פיליפ ריקר .

בהמשך אותו חודש היא מונתה לעוזרת מזכיר המדינה של ארצות הברית אנתוני בלינקן לענייני המזרח הקרוב במינוי זמני והחזיקה בתפקיד על מינוי הקבע של ברברה ליף במאי 2022, ואז הפכה לסגנית של ליף.

בינואר 2023 ביידן הודיע על כוונתו למנות אותה לשגרירת ארצות הברית בירדן, בכפוף לאישור הסנאט של ארצות הברית. ב-4 במאי 2023 נערך שימוע בוועדת החוץ של הסנאט לקראת הבאת מינויה בפני מליאת הסנאט, שבתורה אישרה את המינוי ב-27 ביולי אותה שנה. ב-3 בספטמבר הגישה את כתב האמנתה לעבדאללה השני, מלך ירדן, והחלה את שירותה הדיפלומטי בעמאן.

== קישורים חיצוניים ==

* 

== הערות שוליים ==

קטגוריה:דיפלומטים אמריקאים
קטגוריה:נשיאות ברק אובמה: אישים
קטגוריה:נשיאות דונלד טראמפ: אישים
קטגוריה:נשיאות ג'ו ביידן: אישים
קטגוריה:בוגרות אוניברסיטת ג'ורג'טאון
קטגוריה:בוגרי אוניברסיטת ג'ורג'טאון
קטגוריה:פוליטיקאים יהודים אמריקאים
קטגוריה:פוליטיקאיות יהודיות אמריקאיות
קטגוריה:שגרירי ארצות הברית
קטגוריה:שגרירים בירדן
קטגוריה:אמריקאיות שנולדו ב-1974
קטגוריה:אמריקאים שנולדו ב-1974
אלכסינה גרהאם

אלכסינה גרהאם<ref></ref> (; נולדה ב-3 במרץ 1990) היא דוגמנית בריטית. בשנת 2019, הצטרפה גרהאם למלאכיות של חברת האופנה ויקטוריה'ס סיקרט, והייתה לג'ינג'ית הראשונה שעשתה זאת. גרהאם היא גם שגרירת המותג "לוריאל".<ref></ref><ref></ref>

== שנותיה הראשונות ==
גרהם נולדה בוורקסופ, נוטינגהאמשייר, הממלכה המאוחדת. היא למדה בלט במשך 12 שנים. במרוצת השנים, סיפרה גרהאם כי בשל שערה הג'ינג'י, עברה מספר חרמות בתקופת נעוריה.<ref></ref>

== קריירה ==
גרהאם החלה את קריירת הדוגמנות שלה ב-2008, לאחר שזכתה בתחרות היופי של מייבלין.<ref></ref> גרהאם הופיעה במספר שערים של מגזיני אופנה שונים דוגמת ID,<ref></ref> ווג ו-InStyle. בנוסף, הצטלמה גרהאם במספר קמפיינים של חברות שונות דוגמת ברברי,<ref></ref> לוריאל, ויקטוריה'ס סיקרט,<ref></ref> ארמני וז'אן-פול גוטייה.<ref></ref>

בין השנים 2017–2018, צעדה גרהאם בתצוגת האופנה של ויקטוריה'ס סיקרט,<ref></ref> וב-2019, הפכה לאחת המלאכיות של החברה.

== קישורים חיצוניים ==

== הערות שוליים ==

קטגוריה:דוגמניות אנגליות
קטגוריה:מלאכיות ויקטוריה'ס סיקרט
קטגוריה:אנגליות שנולדו ב-1990
קטגוריה:אנגלים שנולדו ב-1990
Warne Out

Warne Out הוא אלבום של הסקסופוניסט וורן מארש<ref></ref> שהוקלט בשנת 1977 והוצא בלייבל של חברת Interplay.<ref></ref>

אתר האיטנרנט Allmusic, בו נמצא מאגר מידע גדול על מוזיקאים, תיאר אותו, "כאלבום שבו שנינות וחדשנות הם הנושא המוביל".

== רשימת רצועות ==
כל הקומפוזיציות הן של וורן מארש למעט במקומות שצוינו:<ref></ref>

# "Loco 47" – 4:02
# "Liner Notes" – 5:05
# "Warne Out" – 3:45
# "Lennie's Pennies" (Lennie Tristano) – 4:05
# "Duet" – 4:32
# "Ballad" – 6:20
# "Warne Piece" – 5:02

== נגנים באלבום ==
* וורן מארש– טנור סקסופון
* ג'ים יוגארט – בס
* ניק סרולי – תופים

== קישורים חיצוניים ==
* [https://enciclopediadeljazz.wordpress.com/2015/05/29/warne-marsh-discography/ וורן מארש] - האנציקלופדיה של הג'אז

== הערות שוליים ==

קטגוריה:אלבומי 1977
ילנה שמלייבה

ילנה יאקובלבנה שמלייבה (נולדה ב-17 בספטמבר 1957, מוסקבה, ברית המועצות) היא בלשנית סובייטית-רוסית, מומחית בתרבות הדיבור, האיות, נורמת שיחה, מנחת רדיו. מרצה לפילולוגיה וסמנכ"לית מחקר במכון השפה הרוסית. מהווה אחת מחמשת בכירי הרשימה הפדרלית של מפלגת השלטון ברוסיה, רוסיה המאוחדת.

== ביוגרפיה ==
היא נולדה ב־17 בספטמבר 1957 במוסקבה. בשנת 1979 סיימה את לימודיה במחלקה לבלשנות מבנית ויישומית בפקולטה הפילולוגית של אוניברסיטת מוסקבה ואז היא נכנסה ללימודים בבית הספר לתארים מתקדמים של מכון השפה הרוסית של האקדמיה למדעים של ברית המועצות, בשנת 1984 היא הגנה על התזה שלה בנושא "שמות אישים בשפה הרוסית המודרנית: יצירת מילים וניתוח סמנטי".

מאז 1984 עובדת במכון השפה הרוסית כעמיתת מחקר.

לימדה רוסית באוניברסיטאות בארצות הברית ובפינלנד, בבית הספר הבינלאומי הבריטי במוסקבה, בשנים 2005—2013. לימדה קורסים בלימודי רוסית לסטודנטים לתארים מתקדמים של בית הספר לקיץ רוסי במכללת מידלבורי בארצות הברית, במכון לבלשנות של האוניברסיטה הרוסית למדעי הרוח ובאוניברסיטת מוסקבה לחינוך.

מאז 1997 משתתפת בארגון ובקיום הכנס הבינלאומי המדעי והמעשי של תלמידי בית הספר "בלשנות לכולם", חברת מושבעים בוועידה ההומניטארית הפתוחה של עבודות מחקר בבית הספר "וישגורוד". היא חיברה יותר מ-100 עבודות מדעיות, וחברה בצוות מחברי שורת ספרי הלימוד בשפה הרוסית לתלמידי כיתות ה'-ט' בבתי הספר התיכוניים, המומלצים על ידי משרד החינוך של רוסיה.<ref>[https://drofa-ventana.ru/kompleks/umk-liniya-umk-a-d-shmeleva-russkiy-yazyk-5-9/ Линия УМК А. Д. Шмелева. Русский язык (5-9)] Издательство «Дрофа» — «Вентана-Граф»</ref>

מאז 2019 שימשה כסגנית העורך הראשי של כתב העת "נאום רוסי" היוצא בחסות האקדמיה הרוסית למדעים, חברת הוועדה המארגנת של הכנס המדעי הבינלאומי "תרבות הדיבור הרוסי". בשנים 2002–2007 אירחה את התוכנית "דקדוק" בתחנת הרדיו "מאיאק".

== משפחה ==
בן זוגה הוא הבלשן אלכסיי שמלייב. לשניים 3 ילדים - אלכסנדר, ולדימיר, אלכסיי.

== לקריאה נוספת ==
* Шмелёва Е. Я., Шмелёв А. Д. Русский анекдот. Текст и речевой жанр. — М. : Языки славянской культуры, 2002. — 143 с. — ISBN 5-94457-070-9.

== קישורים חיצוניים ==

* [http://ruslang.ru/node/1091 עמוד] באתר IRL RAS

==הערות שוליים==

קטגוריה:בלשניות ולשונאיות
קטגוריה:חברי מפלגת רוסיה המאוחדת
קטגוריה:פילולוגיות
קטגוריה:בוגרי אוניברסיטת מוסקבה
קטגוריה:שדרניות רדיו וטלוויזיה
קטגוריה:בלשנים ולשונאים רוסים
קטגוריה:פילולוגים
קטגוריה:שדרני רדיו וטלוויזיה רוסים
קטגוריה:שדרני רדיו וטלוויזיה סובייטים
קטגוריה:בוגרות אוניברסיטת מוסקבה
קטגוריה:ילידות 1957
קטגוריה:רוסים שנולדו ב-1957
מקסים (זמרת)

מרינה סרגייבנה אברוסימובה (נולדה ב-10 ביוני 1983), הידועה יותר תחת שם הבמה שלה מקסים (ברוסית: МакSим), היא זמרת רוסייה ממוצא טטארי, פזמונאית ומפיקת מוזיקה. בשנת 2009 היא כתבה וביצעה את השיר "דורוגה" (הדרך) לסרט הרוסי מבית וולט דיסני ספר האמנים. היא גם דובבה את ג'יזל בגרסה הרוסית לסרט מכושפת.

== קריירה ==
ההצלחה הגיעה לזמרת עם צאת האלבום "העידן המגושם" ב-28 במרץ 2006, שנמכר ביותר מ-1.5 מיליון עותקים, ובשנת 2007 הפכה לזמרת המצליחה ביותר מסחרית ברוסיה. היא זכתה פעמיים במועמדות כמבצעת הטובה ביותר בפרסי המוזיקה של MTV רוסיה ובפרסי Muz-TV. ב-2 בפברואר 2008, בטקס הפרסים השנתי של עיתון הקומסומולץ המוסקבאי "סאונדטרק", זכתה הזמרת במועמדות "המבצעת הטוב ביותר של השנה". מקסים זכתה ב-15 פסלוני גרמופון הזהב. אלבומה השני של הזמרת, "גם העדן שלי", נמכר בלמעלה מ-1.3 מיליון עותקים והזמרת מכרה למעלה משישה מיליון עותקים של אלבומיה. מקסים היא הזמרת היחידה ששבעת הסינגלים שלה דורגו באופן עקבי במקום הראשון במצעד הרדיו הכללי של חבר מדינות.

בדצמבר 2009 יצא אלבום האולפן השלישי של הזמרת, "בודדת", שזכה למעמד זהב ופלטינה. בשנת 2011, היא נכנסה לדירוג "מאה הנשים המשפיעות ביותר ברוסיה", שהורכב על ידי תחנת הרדיו "הד מוסקבה", סוכנויות החדשות רי"א נובוסטי, אינטרפקס והמגזין "אוגוניוק". בשנת 2013 יצא האלבום הרביעי, "מציאות אחרת, שהפך לאלבום הטוב ביותר של השנה בטקס פרסי תיבת המוזיקה. בשנת 2014 זכתה להכרה בתור הזמרת-יוצרת הטובה ביותר. בשנת 2015 הוציאה את אלבומה החמישי "טובה", שהפך לאלבום הטוב ביותר של השנה בתיבת המוזיקה ובפרסי המוזיקה הרוסית 2015.

ביוני 2021, במהלך הופעה בעיר קזאן, הזמרת החלה להרגיש בסימפטומים של מגפת הקורונה, לאחר מכן ביצעה בדיקת הקורונה שיצאה שלילית בשלוש הבדיקות השונות.<ref></ref> לאחר מכן הועברה מקסים לבית חולים עם החמרת התסמינים.<ref></ref> לאחר מספר ימים, חוברה למכונת הנשמה בשל התדרדרת במצבה.<ref></ref> ב-27 ביוני, דווח בתקשורת כי הזמרת חוברה לחמצון חוץ-גופי באמצעות ממברנה.<ref>[https://ren.tv/news/v-rossii/851097-druzia-pevitsy-maksim-ee-pereveli-na-ekmo-ona-v-kriticheskom-sostoianii Друзья певицы МакSим: Ее перевели на ЭКМО, она в критическом состоянии]</ref><ref>[https://life.ru/p/1406103 «Аппарат ИВЛ не справляется»: Певицу МакSим в тяжёлом состоянии перевели на ЭКМО]</ref><ref>[https://www.5-tv.ru/news/348737/ivl-nespravlaetsa-pevica-maksim-nahoditsa-vkriticeskom-sostoanii/ «ИВЛ не справляется»: певица МакSим находится в критическом состоянии]</ref> באוגוסט 2021 יצאה מתרדמת ושוחררה מבית החולים להמשך טיפול בביתה.

== דיסקוגרפיה ==
=== אלבומי אולפן ===
* 2006: Трудный возраст
* 2007: Мой рай
* 2009: Одиночка
* 2013: Другая реальность
* 2015: Хорошо
* 2018: Полигамность

== קישורים חיצוניים ==

* 

* [http://www.forbes.ru/profile/maksim MakSim מקסים] באתר פורבס

==הערות שוליים==

קטגוריה:זמרות פופ רוסיות
קטגוריה:מדבבות רוסיות
קטגוריה:מפיקות מוזיקליות
קטגוריה:מפיקים מוזיקליים רוסים
קטגוריה:זמרות סופרן
קטגוריה:רוסים שנולדו ב-1983
קטגוריה:רוסיות שנולדו ב-1983
נתנאל אלינסון

נתנאל אלינסון (נולד ב-15 במאי 1984, י"ד באייר ה'תשמ"ד) הוא איש חינוך, סופר ופעיל חברתי ישראלי. עמד בראש המכינה הקדם-צבאית "ערבה" בחצבה ולאחר מכן בראש 'מדרשת הערבה', שהיא אחת מתוכניות הדגל של עמותת רוח ערבה. אלינסון היה מדריך טיולים והוא מפרסם סרטונים וכתבות בנושא בכלי תקשורת שונים. הוא כתב את הספר רב המכר ״קיצור תולדות הישראליות״.

==קורות חיים==
אלינסון גדל ביישוב פדואל שבשומרון ולמד בישיבה תיכונית מקור חיים.<ref></ref>

את שירותו הצבאי עשה בסיירת הצנחנים בין השנים 2003 ל-2006 והיה נווט החוד בסיירת. הוא בוגר תואר ראשון בהוראת תנ"ך וארץ ישראל במכללת הרצוג. לאחר נישואיו התגורר בקידה שבבנימין

בין השנים 2008 ל-2012 היה ממחדשי תחום ההדרכה והסיורים בשומרון. לאחר מכן ניהל את גרעיני שנת השירות צמרת למעורבות חברתית בפריפריה (2012–2014).

בשנת 2014 החל לשמש כראש המכינה הקדם צבאית בחצבה עד שנת 2020. לאחר מכן מונה לראש מדרשת הערבה.

אלינסון כותב מאמרים פובליציסטיים אודות החברה הישראלית וארץ ישראל בבמות שונות.

בשנת 2019 היה ממובילי המחאה נגד המשבר הפוליטי במדינה וקיומן של בחירות שלישיות ברצף.

בשנת 2021 ערך אלינסון טיולים ברחבי הארץ במסגרת "מפגש ישראלי" של עמותת "רוח הערבה", טיולים בהדרכתו בכל רחבי הארץ שנועדו, להגדרתו, "לקרב בין אדם לאדם ובין אדם לארץ". במסגרת זו טיילו מאות ישראלים בטיולים רבים.

===תכניו ברשת===
אלינסון השתתף בסדרה בת כ-15 סרטונים מבית תאגיד השידור הישראלי בשם "בשביל הסיפור" המביאה סיפורים ונושאים ייחודיים הקשורים לארץ ישראל ולעם ישראל כמו "איך הכינו את מצות המקוריות?", "התכונות שהפכו את יהודה המכבי לטקטיקן ומנהיג" ו"איך זייפו את צבע התכלת בציצית בעזרת לשישית הצבעים. כמו כן הוא מגיש את הסדרה "קול התור" ושתי סדרות נוספות בהכנה לקראת עלייה לשידור.

מלבד זאת מפרסם אלינסון תכנים הנוגעים לישראל ולישראליות במסגרת ערוץ יוטיוב פרטי.

===ספריו===
* המדריך למטייל בשומרון כרך א' וכרך ב', נכתבו על ידי דביר רביב ונתנאל אלינסון ויצאו לאור לאחר גיוס המונים באתר הדסטארט בשנת 2013. על חלקם ביצירת המדריך זכו המחברים בפרס מוסקוביץ' לציונות לשנת 2014. בעקבות היכרותם את השטח, כותבי המדריך למטייל התבקשו על ידי צה"ל, ביוני 2014, לסייע בחיפושים אחר שלושת הנערים החטופים.
* מדרך הערבה א' מים המלח ועד ספיר, בהוצאת "רוח הערבה" והפצת שטיינהרט-קציר, 2016
* מדרך הערבה ב' מספיר ועד אגן הפארן, בהוצאת "רוח הערבה" והפצת לוני כהן, 2017
* קיצור תולדות הישראליות, הוצאת ידיעות ספרים וספרי חמד, 2021. הספר היה ב-2022 אחד מרבי המכר הגדולים ביותר של ידיעות ספרים, ההוצאה הגדולה בישראל. הספר הומלץ במסגרות רבות ונבחר לאחד מחמשת הספרים המשפיעים של השנה על ידי העתידן פרופ' דוד פסיג. גם נשיא מדינת ישראל המליץ עליו כספר חשוב לשנת ה-74 למדינת ישראל. הספר קיבל ביקורות חוצות מגזרים, מהעיתון "הארץ" דרך "ישראל היום" ועד "השילוח"

===פרס מוסקוביץ' ===
בשנת 2014 זכה אלינסון בפרס מוסקוביץ' לציונות על חלקו בכתיבת סדרת הספרים "המדריך למטייל" והוצאת טיולי ימי שישי ששינו את תפיסת טיולי השטח בשומרון.

== משפחתו ==
אלינסון נשוי לנטע, מטפלת ברפואה משלימה, והם מתגוררים בירוחם עם חמשת ילדיהם.

==קישורים חיצוניים==
* 

* 
* 

== הערות שוליים ==

קטגוריה:אנשי חינוך ישראלים
קטגוריה:מורי דרך בישראל
קטגוריה:ראשי מכינות קדם צבאיות
קטגוריה:פעילים חברתיים ישראלים
קטגוריה:משפחת אדלר-שפיגל
קטגוריה:סופרי מסע ישראלים
קטגוריה:בוגרי ישיבת מקור חיים
קטגוריה:בוגרי המכללה האקדמית הרצוג
קטגוריה:ישראלים שנולדו ב-1984
קטגוריה:פדואל: אישים
קטגוריה:מועצה אזורית הערבה התיכונה: אישים
קטגוריה:הנגב: אישים
מזל טוב (תוכנית טלוויזיה)

מזל טוב הוא שעשועון טלוויזיה ששודר בערוץ 2 בין 2002–2003, בכל פרק בתוכנית שני זוגות העומדים להינשא, הזוגות ובני משפחתיהם מתמודדים ביניהם במספר משימות שהפרס הגדול בתוכנית הוא מימון מלא של החתונה. התוכנית זכתה להצלחה בטבלאות המדרוג.

בעונה הראשונה הנחו את התוכנית מיכל ינאי ומיקי גבע, בעונה השנייה החליף גיל ססובר את גבע.

==קישורים חיצוניים==
* [https://www.ishim.co.il/m.php?s=מזל+טוב מזל טוב (תוכנית טלוויזיה)], אישים
* 
* 

==הערות שוליים==

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ 2: תוכניות וסדרות
קטגוריה:טלעד: תוכניות וסדרות
קטגוריה:מיכל ינאי
ודאה

ודאה (ברומנית: Vedea) הוא נהר בדרום רומניה, יובל של הדנובה, שנובע מרמת קוטמאנה. שני היובלים העיקריים של נהר ודאה הם הנהרות קוטמאנה וטלאורמן. נהר ודאה עובר דרך המחוזות הרומניים ארג'ש, אולט וטלאורמן ועל גדותיו שוכנות הערים אלכסנדריה ורושיורי דה ודה.

אורך הנהר הוא 244 קילומטרים וספיקתו הממוצעת היא 8.36 מטרים מעוקבים בשנייה.

== קישורים חיצוניים ==

* [https://ziarulteleormanul.ro/raul-vedea-sub-cota-de-inundatii-a-fost-instituit-codul-rosu-pentru-paraul-cainelui/ Râul Vedea, sub cota de inundaţii. A fost instituit Codul roşu pentru Pârâul Câinelui] 

קטגוריה:רומניה: נהרות ונחלים
קטגוריה:יובלי הדנובה
יאנטרה

יאנטרה (בבולגרית: Янтра) הוא נחל הזורם בצפון בולגריה ונשפך לדנובה.

אורך היאנטרה הוא 285 קילומטרים ובעבר נשא את השם אֶטְר (בבולגרית: Етър). הנחל עובר ליד הערים גברובו, וליקו טרנובו, גורנה אוריאחוביצה, פולסקי טרמבש וביאלה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בולגריה: נהרות ונחלים
קטגוריה:יובלי הדנובה
תעשו מקום לחנה לסלאו

תעשו מקום לחנה לסלאו היא תוכנית אירוח ישראלית בהנחיית חנה לסלאו, ששודרה בימי שישי בשעה 19:00 בערוץ 2 במסגרת הזכיינית "קשת".

== היסטוריה ==
התוכנית עלתה לשידור ב-1 בדצמבר 2006, וקיבלה ביקורות מעורבות מצד מבקרי הטלוויזיה. 

התוכנית ירדה משידור, בקיץ 2007, לאחר עונה אחת.

== תוכני התוכנית ==
בתוכנית אירחה לסלאו באולפן מספר אורחים מעולם התרבות, הבידור והמוזיקה. התוכנית לוותה בצילומי חוץ בהם חנה לסלאו יצאה לדייטים וחיפשה לעצמה זוגיות. בתוכנית היו גם פינת השיר הנוסטלגי בה התארחו זמרים, ופינת חוכמת הילדים בה ילדים מגלים מה הם חושבים על מבוגרים.

== מועמדות לפרס ==
התוכנית הייתה מועמדת לפרס האקדמיה הישראלית לטלוויזיה בקטגוריית תוכנית אירוח.

== קישורים חיצוניים ==
* 

==הערות שוליים==

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:חנה לסלאו
ססיליה מרגרט ניירן

ססיליה מרגרט ניירן (באנגלית: Cecilia Margaret Nairn;1791 – 4 ביוני 1857) הייתה פסלת בשעווה וציירת אירית.<ref name="getty">[https://www.getty.edu/vow/ULANFullDisplay?find=&role=&nation=&subjectid=500022828 ULAN Index - Cecilia Margaret Nairn]</ref><ref name="oxford">[http://oxfordindex.oup.com/view/10.1093/benz/9780199773787.article.B00128539 oxfordindex-Cecilia Margaret Nairn]</ref> היא התמחתה בציור בצבעי מים והרבתה לצייר נוף ופרחים<ref>[http://clara.nmwa.org/index.php?g=entity_detail&entity_id=10279 Clara Index - Cecilia Margaret Nairn]</ref><ref>[http://www.artnet.com/artists/cecilia-margaret-campbell/ Artnet - Cecilia Margaret Campbell]</ref>.<ref name=":0"></ref> ציוריה של ניירן הוצגו באקדמיה המלכותית היברניאן בשנים 1826–1851<ref> (listed as "O'Connor, Cecilia Margaret", father: "J.A. O'Connor")</ref>.

== ביוגרפיה ==
ציור הדיו וצבעי המים של ניירן, ראש בריי
נולדה בשם ססיליה מרגרט קמפבל ולמדה אמנות מאביה ג'ון הנרי קמפבל (1757–1829) שהיה בעצמו צייר. בגיל 18 החלה להציג את עבודתה בגלריות שונות. בשנת 1809 שלחה את עבודתה לתערוכה ברחוב הוקינס בדבלין לצפייה והמשיכה להוסיף ציורים לתערוכה זו עד 1821. לאחר תקופה זו, תרמה באופן משתנה את עבודותיה לאקדמיה המלכותית היברניאן בשנים 1826–1847 בעיירות קילרני וויקלו.

== חיים אישיים ==
ניירן נישאה לצייר הסוסים האירי ג'ורג' ניירן (1799 – 25 בינואר 1850), ונולדה להם בת, אנה לנגלי ניירן (1844–1848), גם היא הייתה ציירת.<ref name="NGI"></ref><ref></ref> נפטרה ב-4 ביוני 1857 בגיל 66 בערך.

==קישורים חיצוניים==

== הערות שוליים ==

קטגוריה:ציירות איריות
קטגוריה:ילידות 1791
קטגוריה:ילידי 1791
קטגוריה:נפטרות ב-1857
קטגוריה:נפטרים ב-1857
רוברט קוהלר

רוברט קוהלר (באנגלית :Robert Koehler; 28 בנובמבר 1850 - 23 באפריל 1917) היה צייר ומורה לאומנות יליד גרמניה, שבילה את רוב הקריירה שלו בארצות הברית.

== ביוגרפיה ==
קוהלר נולד בהמבורג; משפחתו עברה למילווקי, ויסקונסין בשנת 1854. שם הוא למד באקדמיה וסיים את לימודיו בשנת 1865, אך המשיך את שיעוריו אצל המאסטר לציור בבית הספר, הנרי ויאנדן, שסיים את לימודיו באקדמיה המלכותית לאמנויות במינכן. הוא התמחה בחברת ליתוגרפיה.<ref>Revisiting the white city: American art at the 1893 World's Fair. Washington, D.C. : Hanover: National Museum of American Art and National Portrait Gallery, Smithsonian Institution; Distributed by the University Press of New England. p. 275.</ref>

בשנת 1871 נסע לניתוח עיניים בניו יורק ונשאר לעבוד כליתוגרף. לאחר שלמד רישום בשיעורי הלילה של האקדמיה הלאומית לעיצוב,<ref>Rines, George Edwin, ed. (1920). "Koehler, Robert" . Encyclopedia Americana.</ref> קוהלר נסע למינכן ללמוד אמנות באקדמיה המלכותית בשנת 1873, ולמד אצל קארל פון פילוטי ולודויג תירש. הוא חזר לניו יורק לאחר שנתיים בגלל המחסור בכסף. בשנת 1879 הוא הצליח לחזור למינכן באמצעות מענק שהעניק ג'ורג' אהרט, מניו יורק, שתשומת ליבו הופנתה לשאיפתם וליכולותיהם של אמנים צעירים. בנסיעתו השנייה למד אצל לודוויג פון לופץ ופרנץ דפרגר. החברות שלו עם ויליאם מריט צ'ייס ופרנק דובנק הם מהתקופה הזו.

עבודתו של קוהלר בזמן ששהה במינכן, זיכתה אותו בפרסי כסף וארד מטעם האקדמיה, ובצלב מסדר מיכאל הקדוש של בוואריה. קוהלר התמנה אז כראש בית ספר פרטי לאמנות.

הוא החל להציג באקדמיה הלאומית, ניו יורק, בשנת 1877. בשנת 1885 הוא לקח על עצמו ניהול בית ספר פרטי לאמנות בעיר זו. הוא ארגן את המחלקה האמריקאית של תערוכת האמנות הבינלאומית במינכן בשנת 1883, ומונה על ידי הרשויות בבוואריה לפעול באותה תפקיד בתערוכה בשנת 1888.

בשנת 1892 חזר רוברט קוהלר לעיר ניו יורק לעבוד כאמן פורטרטים. בשנה שלאחר מכן עבר למיניאפוליס, מינסוטה, וקיבל הצעה להיות מנהל בית הספר לאמנות יפה במיניאפוליס (המכללה לאמנות ועיצוב במיניאפוליס). קוהלר עסק גם בהקמת המוזיאון לאמנות יפה במיניאפוליס, (המכון לאמנויות במיניאפוליס). הוא היה חלוץ הדרכת אמנות והערכה באזור.

קוהלר היה נשיא הוועדה לאמנות במדינת מינסוטה בין השנים 1903–1910, חבר ליגת האמנים במיניאפוליס, חבר כבוד בחברה לאמנות במדינת מינסוטה, חבר באגודת אמנים מערביים, מרצה לתולדות האמנות באוניברסיטת מינסוטה, וחבר במכון לאמנויות ובז'ו דה לטרס מפריס, צרפת.

הוא קיבל מדליות ארד וכסף באקדמיה במינכן, מדליית ארד בתערוכת האמנות הבינלאומית בבואנוס איירס בשנת 1910, וצלב מסדר מיכאל הקדוש מבוואריה בשנת 1888. שלושה ציורים בולטים, "משפחת הנגר", "בבית הקפה" ויצירת המופת שלו "השביתה" נבחרו להצגה בתערוכה הקולומביאנית בשיקגו בשנת 1893.

קוהלר המשיך לעבוד במיניאפוליס, צייר דיוקנאות ונופים, לימד ציור וסידר תערוכות. הוא פרש כמנהל בשנת 1914.

הוא נפטר במיניאפוליס בגיל 66.<ref>Levy, Florence Nightingale (1917). American Art Directory, Volume 14. The American Federation of the Arts. p. 324.</ref>

== גלריה ==
<gallery mode="packed" heights="200">

File:Old Sewing Machine Koehler.jpg|מכונת תפירה ישנה

File:First Snow Minnesota Robert Koehler.jpg|שלג ראשון

File:Robert Koehler - The Bohemian peasant girl.jpg|איכרה בבוהמיה

File:Robert Koehler - At the Cafe (1887).jpg|בבית קפה
</gallery>
== קישורים חיצוניים ==

* 
== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1850
קטגוריה:אמריקאים שנפטרו ב-1917
הקונפדרציה העולמית של הציונים המאוחדים

הקונפדרציה העולמית של הציונים המאוחדים (באנגלית: World Confederation of United Zionists, או: הקונפדרציה) היא שלוחה של הקונפדרציה העולמית של הציונים הכלליים, המשמשת כאיגוד עולמי של ארגונים ציוניים, פדרציות ותנועות נוער, וכן מפלגה עולמית של ציונים כלליים במסגרת ההסתדרות הציונית העולמית.<ref name=":0"></ref> יש לו סניפים ב-21 מדינות ברחבי העולם.<ref name=":1"></ref>

== היסטוריה ==
הקונפדרציה הוקמה בשנת 1958 והיא שלוחה של התנועה הציונית הכללית שנוסדה בשנת 1922.<ref name=":1" /><ref></ref> המנהיג הציוני קלמן סולטניק, אשר כיהן כסגן נשיא לשעבר של הקונגרס היהודי העולמי וחבר ההנהלה הציונית העולמית, ייצג והנהיג את התנועה ואת הקונפדרציה העולמית של הציונים הכלליים במשך 60 שנה.<ref></ref><ref name=":0" />

== פעילויות ==
הקונפדרציה מקיימת שותפויות עם תנועות נוער ציוניות שונות וביניהן יהודה הצעיר, הפדרציה של הנוער הציוני וצופים צבר עולמי, כמו גם קבוצות ברחבי ברית המועצות לשעבר ובאמריקה הלטינית. לצד זאת, התנועה מקיימת שותפויות עם ארגונים ציוניים מרכזיים דוגמת הדסה (הסתדרות הנשים הציוניות באמריקה), StandWithUs והמועצה הישראלית-אמריקנית (IAC). בנוסף, הקונפדרציה מנהלת מרכז תרבות בירושלים אשר פעילויותיו מתמקדות בעלייה, בשפה העברית ובחיזוק היחסים של ישראל עם שכנותיה.<ref name=":1" />

בספטמבר 2020 חתמה הקונפדרציה על הסכם שיתוף פעולה עם הנוער הציוני. זאת, במסגרת מאמץ לחזק את הקשרים בין ישראל לבין הקהילות היהודיות בתפוצות ותנועות הנוער הציוניות ובמטרה לאיחוד כוחות עם גורמים בעלי מטרות פוליטיות-ציוניות דומות אשר הוביל לייצוג משותף של 35 צירים בקונגרס הציוני העולמי.<ref name=":0" />

ב-29 בנובמבר 2020, ראשי הקונפדרציה העניקו תעודת הערכה לשגרירות רפובליקת הפיליפינים בישראל בהוקרה להיותה המדינה האסייתית היחידה שהצביעה בעד תוכנית החלוקה של ארץ ישראל מטעם האו"ם ב-1947.<ref></ref>

== מטרות ==
הקונפדרציה שמה לה למטרה את חידוש וקידום הציונות תוך העצמה של נוער ציוני וחדשנות תרבותית ציונית, לצד חיזוק קשרים ובניית גשרים בין ישראל לבין הקהילות היהודיות בתפוצות.<ref></ref>

== הערות שוליים ==

קטגוריה:ארגונים ציוניים
קטגוריה:ארגונים יהודיים
קטגוריה:ציונות כללית
Cool Anymore

"Cool Anymore" הוא סינגל של זמר הקאנטרי האמריקאי ג'ורדן דייוויס, בהשתתפות הזמרת האמריקאית ג'וליה מייקלס. הסינגל יצא ב-8 בנובמבר 2019. נכון ליוני 2021, לשיר למעלה מ-36 מיליון השמעות בספוטיפיי. השיר הגיע למקום השני במצעד 100 שירי הקאנטרי בסינגפור.

== רקע ==
כארבע שנים לפני יציאת השיר, דייוויס ומייקלס כתבו יחד שיר, ודייוויס אמר שמייקלס הייתה "כל כך מחוברת למה שהיא עושה". לאחר שכתב את השיר הזה עם ניקול גליון, אמילי וייסבנד ורוס קופרמן, דייוויס חשב שהוא רוצה להקליט אותו כדואט וחשב על מייקלס. בריאיון לרולינג סטון, דייוויס אמר כי: "שלחנו את זה לג'וליה ואמרנו: 'היי, את רוצה להיות חלק מזה? אני חושב שזה מי שאת, וזה יהיה רצח'. כשחזרה אלינו, היא שכתבה לחלוטין את הבית השני ושינתה את השיר למשהו לא אמיתי לחלוטין." בנוסף, הוא אמר כי: "זה 100% מילים של ג'וליה מייקלס, וזה מדהים."<ref></ref> עם יציאתו של השיר, דייוויס אמר כי: "אני שמח שיש לי את זה בעולם. אני אוהב את המסר של זה, אוהב את מה שהיא אומרת, ואני ממש שמח שג'וליה על זה." מייקלס הוסיפה כי: "זה פשוט אווירה כיפית ומצמררת שיש בה חריץ קטן ונחמד וגורם לך לחייך ולהרגיש טוב. יש לנו מזל שיכולנו לחזור הביתה ולהשתחרר עם אלו שאנחנו אוהבים."<ref></ref><ref></ref>

== וידאו קליפ ==
הווידאו קליפ, שבויים על ידי ראיין אנדרסון וצולם בכנסייה ריקה, יצא ב-8 בנובמבר 2019. בווידאו קליפ, נראים השניים שרים זה לזה במהלך הצילום. נכון ליוני 2021, לווידאו קליפ יש יותר מ-15 מיליון צפיות ביוטיוב.<ref name="SLN"></ref>

== ביקורת ==
כריס פרטון, מ-Sounds Like Nashville, אמר כי: "השיר מציג את ההתנפחות הקולית של רומנטיקה אפית בהתהוות, מעוגנת במקצבים פריכים ובריפי גיטרה רכים. קטיפה באותה מידה הן בקולם של שני האמנים קדימה ואחורה, כשכל אחד מהם מבקש מהשני להפיל את המראה 'המגניב' שהם מראים לעולם". מייק ווס, מ-Idolator, תיאר את השיר כ-"שיר אהבה על קבלה למי שאתה באמת, 'Cool Anymore' נועד להכות זוגות מנאשוויל לניו יורק".<ref></ref>

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך יציאה
! scope="col" |פורמט
! scope="col" |חברת תקליטים
! scope="col" |מקור
|-
! scope="row" |עולם
| 8 בנובמבר 2019
| הורדה דיגיטלית • סטרימינג
|MCA Nashville
|style="text-align:center;"| <ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי ג'וליה מייקלס
קטגוריה:דואטים
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ניקול גליון
יחסי נורווגיה–צ'כיה

הכניסה לשגרירות נורווגיה בפראג
יחסי נורווגיה–צ'כיה הם יחסי החוץ בין נורווגיה לצ'כיה. שתי המדינות חברות מלאות במועצת אירופה, OECD, נאט"ו והאו"ם.

== היסטוריה ==
=== יחסי נורווגיה–צ'כוסלובקיה ===
ב-11 במרץ 1937 חתמו באוסלו, צ'כוסלובקיה ונורווגיה על חוזה לשיתוף פעולה תרבותי. במהלך מלחמת העולם השנייה נכבשו שתי המדינות על ידי גרמניה הנאצית, והן הקימו ממשלות גולות בלונדון, בריטניה. שתי המדינות היו ממקימות ארגון האו"ם. נורווגיה גינתה את ההפיכה הקומוניסטית בצ'כוסלובקיה בשנת 1948. במהלך המלחמה הקרה נורווגיה הייתה חלק מנאט"ו, בעוד צ'כוסלובקיה הייתה חלק מברית ורשה.

=== היחסים עם צ'כיה ===
צ'כיה ונורווגיה כוננו יחסים דיפלומטיים ב-1 בינואר 1993. שתי המדינות חברות מלאות בנאט"ו, במועצת אירופה וב.

היחסים בין צ'כיה לנורווגיה היו בדרך כלל ידידותיים. שתי המדינות מקושרות על ידי חברותן בנאט"ו, בדגש על הקשר הטרנס-אטלנטי ושותפות באזור הכלכלי האירופי (EEA) ובאזור שנגן. עם אספקת הגז הטבעי שלה נורווגיה הייתה שותפה אסטרטגית של צ'כיה מאז 1997, שכן היא מסייעת לגוון מקורות אנרגיה. גז נורווגי מכסה כיום כרבע מצריכת הגז בצ'כיה.

היחסים הטובים של המדינות נתמכים על ידי שיתוף פעולה בפרויקטים הממומנים מהכספים שמעניקה נורווגיה לצ'כיה (ולחברות חדשות באיחוד האירופי / EEA) כחלק מהמנגנון הפיננסי הדו-צדדי של מדינות EFTA מאז 2004. בתקופת המימון 2004–2009, לרשות הרפובליקה הצ'כית הוקצו 110.9 מיליון אירו ובתקופת המימון 2009–2014 131.8 מיליון אירו. סביבה, בריאות הציבור, שמירה על המורשת התרבותית, ילדים ומחקר הם תחומים מועדפים.

שיתוף הפעולה בין שתי המדינות התמקד ביחסים כלכליים, נושאי ביטחון ואנרגיה. שיתוף פעולה רחב היקף בין צ'כיה לנורווגיה כולל גם קשרים הדוקים בין ערים לאוניברסיטאות, למשל בין ערים מולדה וצ'סקה ליפה או אוניברסיטאות אוסלו (אוניברסיטת אוסלו) ופראג (אוניברסיטת קארל בפראג).

== נציגויות דיפלומטיות ==
* נורווגיה מחזיקה בצ'כיה שגרירות בפראג.
* צ'כיה מחזיקה בנורווגיה שגרירות באוסלו.

== קישורים חיצוניים ==

* [https://www.mzv.cz/static/146550-1-MZV/en/mutual_relations/bilateral_relations_with_the_kingdom_of_1.html יחסי נורווגיה–צ'כיה] באתר משרד החוץ הצ'כי

== הערות שוליים ==
יחסי הפיליפינים–מונגוליה

יחסי הפיליפינים–מונגוליה הם יחסי החוץ בין הפיליפינים למונגוליה.

היחסים בין מונגוליה לפיליפינים כוננו ב-11 באוקטובר 1973. <ref></ref> כרגע יש רק נציג של הפיליפינים באולן בטור ואין כיום קונסוליה של מונגוליה בפיליפינים. <ref></ref> <ref></ref>

== היסטוריה ==
זוג טרטר מונגולי שנמצא בפיליפינים, כ. 1590 דרך Boxer Codex
מונגולים נמצאו בפיליפינים גם בתקופת הקולוניאליזם הספרדי המוקדם של הפיליפינים. זוג מונגולי שכותרתו "Tarraro 呾 子" מטרטר מתואר בקודקס הבוקסר, בשנת 1590 לערך.

== ביקורים רשמיים ==
ראש ממשלת מונגוליה ג'רגלטולגין ארדנבאט נפגש עם נשיא הפיליפינים [[רודריגו דוטרטה בבייג'ינג, סין. מאי 2017]]
נשיא מונגוליה נצגין באגאבנדי ערך ביקור ממלכתי בפיליפינים בין התאריכים 1–4 בספטמבר 2000, ראש המדינה המונגולי הראשון שביקר בפיליפינים.

== יחסים כלכליים ==
יחסי סחר נוצרו כאשר נחתם הסכם שותפות על ידי לשכת המסחר והתעשייה הפיליפינית ולשכת המסחר והתעשייה הלאומית של מונגוליה, כפי שהוכרז בהצהרה ב-14 בספטמבר 2012. ההסכם קובע קידום יחסי סחר, החלפת מידע, חיזוק המגעים העסקיים וכן הקמת מועצה עסקית פיליפינית-מונגולית. <ref></ref>

הייעוץ המדיני הראשון בין שתי המדינות נערך במנילה ב-19 במרץ 2013. שתי המדינות הסכימו לחזק את הקשרים. הוסכם על הגדלת שיתוף הפעולה בתחומים שונים הכוללים סחר והשקעות, תיירות עבודה, תרבות וספורט. <ref></ref>

ב-9 ביולי 2009 הושבע איש העסקים המונגולי, בכבת סודנום, כקונסול הכבוד הראשון למונגוליה <ref></ref>

== הגירה ==
סוכנות ההגירה המונגולית פתחה בקמפיין לרישום פיליפינים השוהים באופן בלתי חוקי במונגוליה מ-1 ביולי ועד 1 באוגוסט 2013. ישנם 441 פיליפינים רשומים במונגוליה החל מיולי 2013. <ref></ref>

== קישורים חיצוניים ==

== הערות שוליים ==
יחסי מונגוליה–מלזיה

יחסי מונגוליה–מלזיה הם יחסי החוץ הדו-צדדיים בין מלזיה למונגוליה.

== היסטוריה ==
היחסים הדיפלומטיים בין שתי המדינות כוננו ב-8 בספטמבר 1971. <ref></ref> מאז 1994 נערכו מספר ביקורים של בכירים ממונגוליה; ראש הממשלה פונטסאג'ין ג'סראי ביקר בשנת 1994, שר החוץ לובסנגין ארדנכלולון בשנת 2002 וראש ממשלה נוסף, נמברין אנחבאיאר בשנת 2003 במהלך פסגת המדינות הבלתי-מזדהות ה-13. מאידך, שר החוץ המלזי סייד חמיד אלבר ביקר במונגוליה בשנת 2003.<ref name="mm"></ref>

== יחסים כלכליים ==
בשנת 2009 עמד המסחר הכולל בין שתי המדינות על 10.3 מיליון דולר שצמח מאוחר יותר ל-15.1 מיליון דולר בשנת 2010. לאורך שנת 2010, סך ההשקעה הישירה ממונגוליה היה שווה לסכום של 21.66 מיליון דולר. כמו כן נחתם הסכם על הימנעות מכפל מס ומניעת התחמקות פיסקלית מאז 1995. <ref></ref> <ref></ref>

== יחסים דיפלומטיים ==
מונגוליה לא הציבה שום שגריר במלזיה במשך שבע שנים מאז 2006 בגלל רצח אזרח מונגולי במדינה, אך מאוחר יותר החליטה למנות שגריר בשנת 2014 מכיוון שהיה צורך לספק דרישות לסטודנטים רבים מונגולים הלומדים במדינה. <ref></ref>

== נציגויות דיפלומטיות ==
*מלזיה מחזיקה במונגוליה קונסוליית כבוד באולן בטור. <ref></ref>
* מונגוליה מיוצגת במלזיה באמצעות הקונסוליית כבוד שלה בבנגקוק, תאילנד. <ref></ref>

== הערות שוליים ==
שנתון לחקר המקרא והמזרח הקדום

שנתון לחקר המקרא והמזרח הקדום הוא כתב-עת אקדמי, היוצא פעם בשנה בנושא חקר המקרא.

== היסטוריה ==
השנתון החל לצאת בשנת 1975 על ידי משה ויינפלד ובעריכתו. יונה גרינפלד היה עורך שותף בכרך הראשון. ויינפלד ערך לבדו את עשרת הכרכים הבאים של השנתון שיצא תחת השם: "השנתון למקרא ולחקר המזרח הקדום". מכרך יב ערכה את השנתון שרה יפת, ושינתה את שמו לשנתון לחקר המקרא והמזרח הקדום. יפת ערכה את הכרכים יב–כ. כרך כא נערך בידי יפת ונילי ואזנה. ואזנה ערכה לבדה את הכרכים כב–כה. כרך כו נערך בידי ערן ויזל, נפתלי ש' משל, וברוך יעקב שורץ. השלושה עורכים גם את כרך כז.

כתב העת ראה אור במהלך השנים בסיוע גופים אקדמאים שונים, בהם קרן פרי לחקר המקרא מיסודו של ס"ש פרי - האוניברסיטה העברית בירושלים, המכון למדעי היהדות ע"ש ג'ף, ג'וזף ומורטון מנדל, הפקולטה למדעי הרוח, האוניברסיטה העברית בירושלים, הקרן ע"ש פולה ודוד בן-גוריון למדעי היהדות, הוצאת ספרים ע"ש י"ל מאגנס.

== תוכן ==
כתב העת מחולק למדורים שאינם קבועים, ובהם מדור לזכר חוקרי מקרא שנפטרו, מדור לחקר המקרא, מדור לחקר המקרא על רקע המזרח הקדום, ומדור לתולדות פרשנות המקרא.

כתב העת יוצא על ידי הוצאת מאגנס. באתר ההוצאה מתואר כתב העת כלהלן: 

בין הכותבים בכתב העת: מנחם הרן, יאיר זקוביץ, משה גרינברג, שרה יפת, אלכסנדר רופא, מרים סקלרץ, בניהו ברונר, נועם מזרחי, יהונתן יעקבס, רימון כשר, עמוס פריש, יאיר הופמן, ישעיהו מאורי, אהרן מונדשיין, ורד נעם, יעל שמש, יעקב מילגרום, יאירה אמית, אלעזר טויטו, שמואל אחיטוב, רוני גולדשטיין ואחרים.

==קישורים חיצוניים==
* [https://jstudies.huji.ac.il/book/שנתון-לחקר-המקרא-והמזרח-הקדום אודות כתב העת] באתר האוניברסיטה העברית
*
* [https://mikranet.cet.ac.il/pages/sub.asp?source=344 חלק מגיליונות השנתון] באתר מקראנט.
* 
*
קטגוריה:ישראל: כתבי עת למדעי היהדות
קטגוריה:חיבורים בחקר המקרא
מרטיני-הנרי

מרטיני-הנרי (באנגלית: Martini–Henry) הוא רובה מחורק נטען בית בליעה בעל טעינת ידית, אשר פותח ב-1870 בבריטניה ושימש את הצבא הבריטי ומספר מדינות נוספות החל מ-1871 ועד לסוף מלחמת העולם הראשונה.

רובה המרטיני-הנרי החליף את הסניידר-אנפילד ונקלט ב-1871 בתור רובה השירות של כוחות הצבא הבריטי והאימפריה הבריטית. בין חצי מיליון למיליון רובים סך הכל יוצרו בארבעה דגמים עיקריים (סימן 1 עד סימן 4) עם גרסת קרבין מקוצרת לשימוש פרשים וכוחות ארטילריה. הוא נותר בשימוש סדיר עד 1918 למרות פיתוחו של הלי-מטפורד ולאחר מכן הלי אנפילד שבהדרגה החליפו אותו. 

המרטיני-הנרי שירת במערכות השונות ברחבי האימפריה הבריטית, כולל המלחמה האנגלו-אפגנית השנייה, מלחמת הזולו, מלחמת הבורים ומלחמת העולם הראשונה.

הסניידר-אנפילד אומנם היה הרובה הבריטי הראשון שכלל טעינת בית בליעה (במקום מהלוע), המרטיני-הנרי פותח בתצורה זו מתחילתו והיה מהיר וקל לתפעול בהרבה מקודמו. מאפיין משמעותי במרטיני-הנרי היה טעינת הידית שפותחה על ידי הנרי פיבודי ושוכללה על ידי פרידריך פון מרטיני. אופן הטעינה כלל הורדת ידית מתחת לרובה אשר פתחה את בית הבליעה מחלקו העליון, כדור בודד היה מוכנס לתוך בית הבליעה, ובהרמה חזרה של הידית בית הבליעה היה נסגר והכדור היה נכנס למקומו. הורדה חזרה של הידית לאחר הירי הייתה פותחת את בית הבליעה והתרמיל היה נזרק החוצה.

==ראו גם==
* בראון בס
* לי אנפילד
* מרטיני-אנפילד

==קישורים חיצוניים==

* [http://www.martinihenry.org/ אתר אגודת מרטיני-הנרי].
* [https://www.shorehamfort.co.uk/past/the-martini-henry-rifle/ אודות הרובה] באתר Shoreham Fort.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:רובים בריטיים
קטגוריה:אמצעי לחימה בריטיים במלחמת העולם הראשונה
בית העלמין ווסטריאקובסקויה

בית העלמין ווסטריאקובסקויה (ברוסית: Востряковское кладбище) הוא נקרופוליס, הממוקם בדרום מערב מוסקבה.

בית הקברות ממוקם ברובע טרופאריובו-ניקולינו, ותופס שטח של 136.8 דונם.

==אנשים מפורסמים הקבורים בבית העלמין==
* אנדריי סחרוב
* יוסיף קובזון
* וולף מסינג
* דיטמאר רוזנטל
* גבריל קצ'לין
* ילנה בונר
* ולדימיר מוטיל
* ויקטור אבילוב
* יאן ארלוזורוב
* אנדריי בולטנב
* איזולדה איזביצקאיה
* מיכאל שוויצר
* רם ויאחירב

== גלריית קברים ==
<gallery mode="packed" heights="180">
Tomb of Andrei Sakharov and Yelena Bonner.webp|אנדריי סחרוב וילנה בונר
Grave of Iosif Kobzon.jpg|יוסיף קובזון
</gallery>

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
ווסטריאקובסקויה
משרד החקלאות, תעשיית בעלי החיים והדייג (אוגנדה)

משרד החקלאות, תעשיית בעלי החיים והדיג (MAAIF) הוא משרד של ממשלת אוגנדה, המשרד אחראי על גיבוש ויישום מדיניות, תוכניות אסטרטגיות ואכיפת תקנות ותקנים לאומיים חוקים וסטנדרטים לגידול, בעלי חיים ודגים. המשרד אחראי גם על הגברת ייצור המזון והחקלאות.

בראש המשרד עומד השר וינסנט סמספיג'ה שמונה על ידי הנשיא.<ref></ref>

== מקום ==
מטה המשרד ממוקם בברקרלי ליין בעיר אנטבה שעל שפת אגם ויקטוריה. 

== מחלקות ==
למשרד 12 מחלקות:
* תכנון חקלאי
* ייצור ושיווק בעלי חיים
* אנטומולוגיה
* ייצור ושיווק יבול
* פיקוח ואישור יבול
* הגנת יבול
* פיתוח המשק
* מימון ומינהל
* משאבים ופיתוח הדיג
* בקרת ויסות הדיג והבטחת איכות הדיג
* ניהול ופיתוח חקלאות מים.
* בריאות ואנטומולוגיה של בעלי חיים

== סוכנויות המשרד ==
למשרד יש שבע סוכנויות:<ref></ref>

# ארגון שליטה בטריפנוזומיאזיס באוגנדה
# ארגון לפיתוח הכותנה
# הרשות לפיתוח החלב
# שירותי הייעוץ הלאומי לחקלאות
# ארגון המחקר החקלאי הלאומי
# המרכז הלאומי למשאבים גנטיים ומאגר נתונים
# הרשות לפיתוח הקפה באוגנדה

== ראו גם ==
* חקלאות באוגנדה 

== הערות שוליים ==
 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אוגנדה: פוליטיקה
קטגוריה:משרדי חקלאות
נירגלשה

נירגלשה (בהונגרית: Nyírgelse) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית נירגלשה קטנה בעשרות השנים האחרונות, מ-1,157 תושבים בשנת 1990 עד 1,078 תושבים בשנת 2020.

הכפר ואזורו מיושבים לסירוגין מאז המאה ה-14

==יהודי נירגלשה==
יהודים חיו בנירגלשה שנים רבות עד שבשנת 1944 נרצחו בשואת יהודי הונגריה.

בדף הקהילה ממפקד קהילות הונגריה כתבו התושבים שבקהילה חיים 64 חברים ורב המקום הוא הרב קיסיאל ליכטנשטיין

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|50
|
|-
|1880
|130
|1,063
|-
|1910
|106
|
|-
|1920
|100
|
|-
|1930
|52
|
|-
|1941
|64
|1,913
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA386#v=snippet&q=%D7%94%D7%90%D7%9C%D7%90%D7%A1&f=false נירגלשה] בפנקס הקהילות הונגריה, עמוד 386
* נ'יר-גאלשא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 272. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
נירגיולאי

נירגיולאי (בהונגרית: Nyírgyulaj) הוא כפר במחוז סבולץ'-סטמאר-ברג שבצפון מזרח הונגריה.

הכפר ואזורו מיושבים לסירוגין מאז המאה ה-13

==יהודי נירגיולאי==
יהודים התיישבו בנירגיולאי במחצית השנייה של המאה ה-18. רובם היו סוחרים זעירים בעלי משקים ובעלי מלאכה.

בזמן הקרע ביהדות הונגריה בקונגרס יהודי הונגריה בדצמבר 1868 הצטרפה הקהילה לזרם האורתודוקסי.

במקום פעלו חברה קדישא, בית כנסת, "חדר" ומקווה.

במרץ 1944 נכנס הצבא הגרמני להונגריה ובאפריל, לאחר חג הפסח, הועברו יהודי נירגיולאי לגטו נירג'האזה ובסוף מאי 1944 שולחו למחנה ההשמדה אושוויץ.

בדף הקהילה ממפקד קהילות הונגריה כתבו התושבים שבקהילה חיים 30 חברים, נשארו בקהילה רק 3 גברים, ו-90 אחוז מהקהילה הם נשים וילדים, ואין רב למקום.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|17
|
|-
|1880
|122
|1,729
|-
|1910
|118
|
|-
|1920
|139
|
|-
|1930
|89
|
|-
|1941
|43
|2,755
|-
|}

==קישורים חיצוניים==

* 
* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
בית העלמין הארמני

בית העלמין הארמני (ברוסית: Армянское кладбище) הוא בית קברות הממוקם ברובע פרסננסקי שבמוסקבה.

בית הקברות הארמני הוא סניף של בית העלמין וגנקובסקויה, וממוקם מולו.

==אנשים מפורסמים הקבורים בבית העלמין==
* טיגראן פטרוסיאן
* אנדריי פלטונוב
* מיכאל טריברדייב
* זארה דולוחאנובה 
* אלכסיי דושקין 
* איוואן דווידוביץ' לאזרב 
* מריאטה שגיניאן 
* נדז'דה רומיאנצבה 
* פאבל ליסיציאן 
* בוריס צ'ייקובסקי 
* חאמו בקנזריאן 

== גלריית קברים ==
<gallery mode="packed" heights="180">
Могила шахматиста Тиграна Петросяна.JPG|טיגראן פטרוסיאן
Москва, Армянское кладбище, могила писателя А.П. Платонова.JPG|אנדריי פלטונוב
Tomb of Shaghinyan.jpg|מריאטה שגיניאן
Могила кинорежиссёра Амо Бек-Назарова.JPG|חאמו בקנזריאן
</gallery>

==קישורים חיצוניים==

* 

ארמני
יחסי הונגריה–נורווגיה

שגרירות הונגריה באוסלו
יחסי הונגריה–נורווגיה הם יחסי החוץ בין הונגריה לנורווגיה. שתי המדינות חברות מלאות במועצת אירופה, OECD, נאט"ו והאו"ם.

== היסטוריה ==
קונסוליה כללית נורווגית עצמאית הוקמה בבודפשט כבר בשנת 1905, זמן קצר לאחר פירוק האיחוד עם שוודיה ועצמאות נורווגיה עצמה, כאשר ממלכת הונגריה עוד הייתה חלק מהאימפריה האוסטרו-הונגרית. אנדרה גרגרסן ההונגרי-נורווגי הפך לקונסול כללי של כבוד וכיהן בתפקיד זה עד 1935.

שתי המדינות כוננו יחסים דיפלומטיים ב-12 בפברואר 1920, אך נציגויות דיפלומטיות הוקמו רק בשנים 1947–1948 לאחר מלחמת העולם השנייה. בשנת 2020 נחגגו בשתי המדינות 100 שנה לכינון היחסים הדיפלומטיים ביניהן.

== נציגויות דיפלומטיות ==
* נורווגיה מחזיקה בהונגריה שגרירות בבודפשט.
* הונגריה מחזיקה בנורווגיה שגרירות באוסלו ו-2 קונסוליות כבוד בסטוונגר וסרפסבורג.

== קישורים חיצוניים ==

== הערות שוליים ==
יחסי פולין–פינלנד

יחסי פולין–פינלנד הם יחסי החוץ של פולין ופינלנד. שתי המדינות חברות באיחוד האירופי ובמועצת מדינות הים הבלטי. שתי המדינות היו חלק מהאימפריה הרוסית עד לאחר מלחמת העולם הראשונה, וכוננו יחסים דיפלומטיים ב-8 במרץ 1919.

== יחסים כלכליים ==
שווי המסחר הדו-צדדי בין פולין לפינלנד בשנת 2015 הסתכם ב-2.8 מיליארד אירו.<ref name="spcc"></ref>

== הסכמים ==
לשתי המדינות שני הסכמים בנוגע להגנת הסביבה שנחתמו בשנת 1990. <ref></ref>

== האיחוד האירופי ==
פינלנד הצטרפה לאיחוד האירופי בשנת 1995. פולין הצטרפה לאיחוד האירופי בשנת 2004.

== נציגויות דיפלומטיות ==
* פינלנד מחזיקה בפולין שגרירות בוורשה.
* פולין מחזיקה בפינלנד שגרירות בהלסינקי.
<gallery class="center">
קובץ:Ambasadafinlandii.JPG|שגרירות פינלנד בוורשה
קובץ:Ambasada RP w Helsinkach.jpg|שגרירות פולין בהלסינקי
</gallery>

== קישורים חיצוניים ==

== הערות שוליים ==
בית העלמין ודנסקויה

בית העלמין ודנסקויה (ברוסית: Введенское кладбище) הוא בית קברות היסטורי ברובע לפורטובו שבמוסקבה.

בית העלמין הוקם בשנת 1771 כדי לקבור את קורבנות מגפת הדבר. הוא נחשב לאתר מורשת של רוסיה.

==אנשים מפורסמים הקבורים בבית העלמין==

== גלריית קברים ==
<gallery mode="packed" heights="180">
Васнецов Виктор, художник. Введенское кладбище.jpg|ויקטור וסנצוב
John Field grave.jpg|ג'ון פילד
Painter and graphic artist Apollinary Michailovich Vasnetsov (1856-1933).jpg|אפולינרי וסנצוב
Могила писателя Михаила Пришвина - общий вид.JPG|מיכאל פרישווין 
</gallery>
<gallery mode="packed" heights="180">
Aircraft designer & scientist Roberto Oros di Bartini (1897-1974).jpg|רוברט ברתיני 
Vvedenskoye - Nikolai Ozerov 02.jpg| ניקולאי אוזרוב ויורי אוזרוב 
</gallery>

==קישורים חיצוניים==

* 

ודנסקויה
יחסי פולין – קוריאה הצפונית

יחסי פולין–קוריאה הצפונית הם יחסי החוץ בין פולין וקוריאה הצפונית.

פולין היא אחת המדינות הבודדות המקיימות יחסי סחר דיפלומטיים ומוגבלים (דיג) עם קוריאה הצפונית. פולין הכירה בקוריאה הצפונית ב-16 באוקטובר 1948 כממשלה הלגיטימית היחידה של כל קוריאה.

על פי סקר השירות העולמי של ה-BBC משנת 2013, רק 5% מהפולנים רואים בחיוב את השפעת קוריאה הצפונית, כאשר 68% מביעים דעה שלילית. <ref>[http://www.globescan.com/images/images/pressreleases/bbc2013_country_ratings/2013_country_rating_poll_bbc_globescan.pdf 2013 World Service Poll] BBC</ref>

== סקירה כללית ==
מיוני 1956 עד 1993 נותרה פולין חלק מוועדת הפיקוח על האומות הנייטרליות (NNSC) שהוקמה על ידי קוריאה הצפונית והמתנדבים הסינים כחלק מהסכם שביתת הנשק. כשנפל הקומוניזם בפולין ובצ'כוסלובקיה, KPA השתלט על המחנות וגירש את הפולנים והצ'כים. בשנת 1989 איבדה פולין את מעמדה כ"חבר" ואת מעמדה המיוחס במגעים עם קוריאה הצפונית. למרות השינוי מקומוניזם לקפיטליזם בפולין בשנת 1989 וביסוס היחסים של פולין עם קוריאה הדרומית, היחסים בין פולין וקוריאה הצפונית נותרו ברמה הוגנת. <ref></ref>

פולין מעניקה גם לקוריאה הצפונית מענקים קטנים בתחום ציוד חקלאי ותרופות.

== יחסי מסחר ==
היחסים הכלכליים בין שתי המדינות נשמרים כרגע ברמה הסמלית של שיתוף פעולה בסחר ושייט (החברה הפולנית-קוריאנית CHOPOL Sp. z.o.o. המחזיקה בספינה אחת). <ref></ref> שווי המסחר בשנת 2007 עמד על 15.207 מיליון דולר, כולל ייצוא פולני על 0.507 מיליון דולר: <ref>http://www.msz.gov.pl/KOREANSKA,REPUBLIKA,LUDOWO-DEMOKRATYCZNA,(KOREA,POLNOCNA),20995.html</ref>
* ייצוא פולני: 0.507 מיליון דולר
* יבוא פולני: 14.7 מיליון דולר

הסחורה החשובה ביותר שיצאה פולין הייתה בשרים ומוצרי מזון אחרים, כלים מכניים ואלקטרוניים כמו גם מוצרי ביגוד.

== יחסים דיפלומטיים ==
שגרירות קוריאה הצפונית בוורשה
נכון לשנת 2009, רפובליקת פולין וקוריאה הצפונית חתמו על 16 חוזים דו-צדדיים, 12 כרפובליקה העממית של פולין וארבעה כרפובליקת פולין. <ref>http://www.msz.gov.pl/Internetowa.Baza.Traktatowa.3995.html</ref>

== נציגויות דיפלומטיות ==
* קוריאה הצפונית מחזיקה בפולין שגרירות בוורשה.
* פולין מחזיקה בקוריאה הצפונית שגרירות בפיונגיאנג. <ref></ref>

== קישורים חיצוניים ==

== הערות שוליים ==
פייטת מרטיננגו

"פייטת מרטיננגו" או "פייטה" (1505) הוא ציור מאת ג'ובאני בליני, הנמצא באוסף גלריית האקדמיה בוונציה.

==תיאור==
הפייטה שיצר בליני בשנת 1505 הוזמנה על ידי משפחת מרטיננגו (Martinengo). זו היא הפייטה האחרונה שיצר האמן, באותה תקופה יצר גם את תמונת המזבח עבור כנסיית סן זכריה בוונציה.

במרכז הציור מתוארת מרים, אם ישו. היא מתוארת כאשה לא צעירה, הישובה על הארץ ולובשת שמלה סגולה, צעיף לבן וגלימה כחולה, המכסה גם את ראשה. היא מערסלת בל רגליה את גופת ישו, המתואר כגבר צעיר, בעל שיער ארוך וזקן חומים. גופו עירום ורק אזור חלציו מכוסה בד לבן. סימני הסטיגמטה העדינים בולטים על רקע גופו הבהיר. חוקרים מצאו בתיאור ישו השפעה של יצירתו של אלברכט דירר, או של ציור פלמי.

הדמויות נמצאות במישור קדמי, המעוצב כשטח אדמה חשופה בעל קיעור. במישור מרוחק יותר מתוארת צמחייה נמוכה וכן גזע עץ תאנה כרות המכוסה בקיסוס. ברקע מתוארת עיר ובה מבנים ממשיים שונים, ובהם הדואמו של ונציה, סנט אפולינרה אין קלאסה ברוונה ומבנים נוספים.

== קישורים חיצוניים ==

* [https://www.gallerieaccademia.it/en/pieta-1 פייטת מרטיננגו] באתר גלריית האקדמיה (באנגלית)

==הערות שוליים==

קטגוריה:ג'ובאני בליני
קטגוריה:ציורים
קטגוריה:ציור של תקופת הרנסאנס
קטגוריה:ציורים מהמאה ה-16
קטגוריה:גלריית האקדמיה: ציורים
קטגוריה:ישו בתרבות ובאמנות
בנדורה (כלי נגינה)

טקסט=בדורה
טקסט=נגן בדורה מ-1946

בנדורה (באוקראינית: банду́ра) הוא כלי מיתר עממי אוקראיני. הוא משלב אלמנטים של הציתר ולאוטה או הקובזה . בכלי נגינה מוקדמים (בערך 1700) היו 5 עד 12 מיתרים בדומה ללאוטה. במאה ה-20 מספר המיתרים גדלה בתחילה ל-31 מיתרים (1926), ובהמשך ל-56–68 מיתרים על כלים מודרניים מלאחר 1954 המשמשים לקונצרטים.

==קישורים חיצוניים==

* [https://www.youtube.com/watch?v=UYW7mrY8Dg0 'הסערה'] מתוך ארבע העונות של ויואלדי בביצוע בדורה ואקורדיאון באתר יוטיוב.
* 

קטגוריה:אוקראינה: תרבות
קטגוריה:כלי מיתר